
Ընտրեք ճիշտ պատասխանը.

Մարդու իրավունքների եվրոպական կոնվենցիայի 6-րդ հոդվածի 1-ին մասում նշված «մեղադրանք» հասկացությունը մեկնաբանվում է ինքնավար (ավտոնոմ) կերպով։ Ըստ այդմ՝ ստորև նշված պատասխաններից ո՞րն է արտահայտում «մեղադրանք» հասկացության իմաստը ըստ Կոնվենցիայի. 

· Անձին պաշտոնապես, գրավոր մեղադրանք առաջադրելը՝ Քրեական դատավարության օրենսգրքի 203-րդ հոդվածի կարգով։ 
· Անձի նկատմամբ որևէ գործողություն կատարելը, որը վկայում է նրա նկատմամբ հանցագործության կատարման կասկածի առկայության մասին և էապես ներգործում է  նրա դրության վրա։ 
· Անձի նկատմամբ որևէ գործողություն, որը վկայում է նրա նկատմամբ հանցագործության կատարման կասկածի առկայության մասին և որի վերաբերյալ կազմվում է համապատասխան արձանագրություն իրավասու պետական մարմնի կողմից։ 
· Անձին որպես վկա բերման ենթարկելը ու նրան հարցաքննելը։

Հարց 2

Ընտրեք ճիշտ պատասխանը․

Որոշ դեպքերում անձի նկատմամբ կիրառված վարչական կամ կարգապահական  
տույժը եվրոպական դատարանի կողմից կարող է համարվել որպես քրեական բնույթի մեղադրանք: Ստորև նշված ո՞ր հանգամանքներն է հաշվի առնում 
եվրոպական դատարանը որոշելու համար, թե կիրառված իրավական նորմը 
Կոնվենցիայի իմաստով քրեական բնույթի է, թե՝ ոչ։    

· Նորմի դասակարգումը ազգային օրենսդրությամբ։
· Նորմի բնույթը,նպատակը և կիրառության շրջանակները։
· Նորմով սահմանված պատժի խստության աստիճանը։ 
· Վերը նշված բոլոր երեք հանգամանքները։


Հարց 3

Ընտրեք ճիշտ պատասխանը.

Կոնվենցիայի 6-րդ հոդվածի 3-րդ մասի դ-կետի  հիմքով մեղադրյալի հակընդդեմ հարցման իրավունքը պետք է ապահովել.

· և՛ նախաքննութան, և՛ դատաքննության փուլում,
· կամ նախաքննության, կամ դատաքննության փուլում,
· միայն նախաքննության փուլում,
· միայն դատաքննության փուլում:

Հարց 4

Ընտրեք ճիշտ պատասխանը.

Վկայի պաշտպանության ծրագրի շրջանակներում օպերատիվ գաղտնի գործակալը ներգրավվել է որպես գործով վկա և հարցաքննվել քննիչի կողմից: Հարցաքննությունը կատարվել է մեղադրյալի պաշտպանի ներկայությամբ: Մեղադրյալին չի թույլատրվել մասնակցել հարցաքննությանը և անձամբ հարցեր ուղղել վկային, իսկ պաշտպանին թույլատրվել է հարցեր ուղղել գործակալին գործի փաստերի մասին, սակայն արգելվել է հարցեր տալ գործակալի անձի մասին: Արդյո՞ք տեղի է ունեցել 6-րդ հոդվածի դ-կետի խախտում:

· այո, քանի  որ դ-կետը հստակորեն սահմանում է, որ մեղադրյալն իրավունք ունի հարցաքննելու իր դեմ ցուցմունք տված վկային և որևէ բացառություն այս կանոնից չի սահմանված, 

· այո, քանի որ պարտադիր կանոն է, որ մեղադրյալը ոչ միայն հարցեր ուղղի, այլ նաև առերես տեսնի  այն անձին, ով իր դեմ ցուցմունք է տվել, 

· ոչ, քանի որ Կոնվենցիայի 6-րդ հոդվածի 3-րդ մասի դ-կետի հիմքով թույլատրվում է մեղադրյալի նույնականացումը իր պաշտպանի հետ, 

· ոչ, քանի որ հակընդդեմ հարցումը կարող է կատարվել միայն դատարանում դատավորի ներկայությամբ և քննիչը իրավասու անձ չէ հակընդդեմ հարցման եղանակով ապացույց ստանալու համար։
Հարց 5

Ընտրեք երեք սխալ պատասխաններ.

Կոնվենցիայի 6-րդ հոդվածի 1-ին մասի հիմքով արդարացի դատկան քննության ընդհանուր իրավունքը ներառում է հետևյալ իրավունքները․
 
· օրենքի հիման վրա ստեղծված անկախ ու անաչառ դատարանի կողմից դատաքննության իրավունք,
· ողջամիտ ժամկետում դատական քննության իրավունք,
· մրցակցային սկզբունքներով և իրավահավասարության պայմաններում դատական քննության իրավունք,
· դատական ակտի բողոքարկման իրավունք։ 


Հարց 6

Հանցագործության կատարման հիմնավոր կասկածի հիման վրա բերման ենթարկված անձը ինքնաբերաբար համարվում է բերված ու ձերբակալված անձ և օգտվում է ձերբակալվածի համար նախատեսված բոլոր իրավունքներից հետևյալ պահից սկսած․

· բերման ենթարկելու արձանագրությունը կազմելու և այդ մասին բերման ենթարկվածին հայտարարելու պահից,
· բերման ենթարկելու համար օրենքով նախատեսված երեք ժամը սպառվելու պահից՝ եթե այդ պահին բերման ենթարկվածը ազատ չի արձակվում, 
· բերման ենթարկելու համար նախատեսված երեք ժամը սպառվելու հետո մեկ ժամվա ընթացքում անձին ազատ չարձակելու դեպքում,
· եթե բերման ենթարկված անձի նկատմամբ վեց ժամվա ընթացքում որևէ քննչական կամ դատավարական գործողություներ չեն կատարվում։






Հարց 7

Նշեք սխալ պատասխանը․

Եթե մեղադրական դատավճռում դատավորը հիմնվի դատաքննությանը բացակա վկայի նախաքննական ցուցմունքի վրա, դա չի խախտի մեղադրյալի հակընդդեմ հարցման իրավունքը, եթե՝

· վկայի բացակայությունը դատական քննությունից ունեցել է հարգելի պատճառներ, 
· վկայի նախաքննական ցուցմունքը ստացվել է օրենքով սահմանված կարգով և մեղադրյալը հնարավորություն է ունեցել առերեսվելու նրա հետ։ 
· վկայի նախաքննական ցուցմունքը միակ կամ վճռորոշ ապացույցը չէ ապացույցների ընդհանուր զանգվածում, 
· վկայի նախաքննական ցուցմունքի արժանահավատությունը հիմնավորվում է նաև մի շարք քրեադատավարական բնույթի հակակշռող գործոններով, 


Հարց 8

Նշեք սխալ պատասխանը․

Հանցագործության նմանակման եղանակով իրականացվող օպերատիվ հետախուզական միջոցառումը (օրինակ՝ կաշառքի նմանակում, վերահսկելի մատակարարում կամ գնում) չի համարվում թակարդում կամ սադրանք, եթե օպերատիվ աշխատակիցը․

· պասիվ եղանակով հետևում է կասկածյալի գործողություններին՝ առանց նրան հորդորելու կատարել իրավախախտում, 
· անձին առաջարկում է տվյալ ապրանքի շուկայական արժեքից մի քանի անգամ ավել գին, որպեսզի վերջինիս գայթակղի կատարել հանցագործություն, 
· միացել է արդեն ընթացքի մեջ գտնվող հանցավոր գործողությանը, որը տեղի կունենար անկախ նրա միջամտությունից,
· հանցագործության կատարման համար ստեղծել է նպաստավոր պայմաններ ու դիտարկել է, թե արդյոք կասկածյալը կօգտվի ընձեռած հնարավորությունից։






























